กองทัพรัฐฉานใต้

กองทัพรัฐฉานใต้ (; ; ) เป็นกลุ่มกอบกู้เอกราชของชนชาติไตหรือไทใหญ่ในแผ่นดินรัฐฉานที่ใหญ่ที่สุดที่ยังต่อสู้เพื่อต่อต้านพม่า ผู้นำคนปัจจุบันของกองทัพรัฐฉานใต้คือเจ้ายอดศึก เมื่อ 21 พฤษภาคม พ.ศ. 2554 เจ้ายอดศึกได้ประกาศว่าไม่มีการแบ่งแยกระหว่างกองทัพรัฐฉานใต้และเหนือ ณ ที่มั่นที่กองทัพที่ดอยไตแลงwww.shanland.org/index.php?option=com_content&view=article&id=3708:ssa-south-ssa-north-declare-we-are-one-&catid=85:politics&Itemid=266 โดยเจ้าจายทูรองผู้บัญชาการกองทัพรัฐฉานเหนือได้ยืนยันถึงการรวมตัวเป็นพันธมิตรระหว่างกองทัพทั้งสองด้วย

 เขตพื้นที่ 
กองทัพรัฐฉานใต้มีฐานที่มั่น 5 แห่งตามแนวชายแดนไทย-พม่าได้แก่ ดอยไตแลงเป็นฐานที่มั่นหลักตรงข้ามอำเภอปางมะผ้า จังหวัดแม่ฮ่องสอน ดอยมูนเมิง อยู่ตรงข้ามอำเภอเมือง จังหวัดแม่ฮ่องสอน ดอยดำ อยู่ตรงข้ามอำเภอเวียงแหง จังหวัดเชียงใหม่ ดอยสามสิบ อยู่ตรงข้ามอำเภอฝาง จังหวัดเชียงใหม่ ดอยก่อวันอยู่ตรงข้ามอำเภอแม่ฟ้าหลวง จังหวัดเชียงราย

 ขนาด 
ประมาณว่าในปัจจุบันกองทัพรัฐฉานมีทหารราว 8,000-14,000 คน โดยมีเจ้ายอดศึกเป็นผู้นำ แม้จะมีฐานที่มั่นโดดเดี่ยวบนยอดเขาแต่เชื่อว่าได้รับการสนับสนุนด้านอาวุธจากจีนและสหรัฐ

 พันธมิตร 
เมื่อ 21 พฤษภาคม พ.ศ. 2548 กองทัพรัฐฉานใต้ได้ร่วมมือกับกองทัพแห่งชาติรัฐฉานในการต่อต้านรัฐบาลทหารพม่าเพื่อให้ได้การปกครองตนเอง ในเดือนธันวาคม พ.ศ. 2551 ได้จัดตั้งสภารัฐฉาน (SSC) ที่ดอยไตแลงภายใต้การนำของเจ้ายอดศึกโดยรวมกลุ่มที่ไม่ใช่ชาวไทใหญ่ด้วย คือสหภาพประชาธิปไตยลาหู่ (LDU), องค์กรปลดปล่อยแห่งชาติปะโอ (PNLO), สภาฟื้นฟูแห่งรัฐฉาน, คณะกรรมการความร่วมมือไต (TCC) และองค์กรแห่งชาติว้า (WNO) และยังเป็นพันธมิตรกับกองทัพก้าวหน้าแห่งชาติกะเหรี่ยงแดง (KNPP), พรรคเสรีภาพอาระกัน (ALP), แนวร่วมแห่งชาติชีน (CNF), สหภาพแห่งชาติกะเหรี่ยง (KNU) และองค์การแห่งชาติกะชีน (KNO) เจ้ายอดศึกยังปรารถนาที่จะฟื้นฟูพันธมิตรนี้ก่อน การเลือกตั้งทั่วไปใน พ.ศ. 2553

 อ้างอิง 

 แหล่งข้อมูลอื่น 
Shan State Army (SSA)
Photos of United Wa State Army (UWSA) and Shan State Army – South (SSA-S) military outposts along the border of Thailand, Chiang Rai province Geopium.org

หมวดหมู่:ขบวนการแบ่งแยกดินแดนไทใหญ่
หมวดหมู่:ความสัมพันธ์ทางการทหารไทย–พม่า